CELEX: 32007R0166
Language: fi
Date: 2007-02-16 00:00:00
Title: Komission asetus (EY) N:o 166/2007, annettu 16 päivänä helmikuuta 2007 , tiettyjen tavaroiden luokittelusta yhdistettyyn nimikkeistöön

21.2.2007   
            
            
               FI
            
            
               Euroopan unionin virallinen lehti
            
            
               L 52/3
            
         
      KOMISSION ASETUS (EY) N:o 166/2007,
   annettu 16 päivänä helmikuuta 2007,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2), 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä helmikuuta 2007.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna asetuksella (EY) N:o 1930/2006 (EUVL L 406, 30.12.2006, s. 9).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1791/2006 (EUVL L 363, 20.12.2006, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Vähittäismyyntipakkauksessa oleva toalettiesinesarja, johon kuuluu:
                              
                                          —
                                       
                                       
                                          muki
                                       
                                    
                                          —
                                       
                                       
                                          saippua-alusta
                                       
                                    
                                          —
                                       
                                       
                                          lieriön muotoinen hammasharjapidike
                                       
                                    
                                          —
                                       
                                       
                                          nestesaippua-annostelija.
                                       
                                    Nestesaippua-annostelija koostuu fajanssisäiliöstä ja muovipumpusta. Muut sarjan tavarat on tehty fajanssista.
                              Kaikki sarjan tavarat ovat muotoilultaan samantyyliset.
                              Niitä käytetään toalettiesineinä.
                              Katso kuva (1)
                              
                           
                        
               
                  6912 00 50
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodin 6912 00 ja 6912 00 50 nimiketekstin mukaisesti.
                  Toalettiesineet, sellaisena kuin ne esitetään tullille, muodostavat 3 yleisen tulkintasäännön b alakohdan mukaisen sarjan.
                  Sarjan luokittelu perustuu sen materiaaliin (eli keraamiseen aineeseen), joka antaa sarjalle sen olennaisen luonteen.
               
            
                  
                              2.
                           
                           
                              Tavara, jossa on:
                              
                                          —
                                       
                                       
                                          muovista valmistettu kannellinen wc-istuinrengas
                                       
                                    
                                          —
                                       
                                       
                                          liikkuva sähkömekaaninen suihkutin
                                       
                                    
                                          —
                                       
                                       
                                          sähkölämpölaite.
                                       
                                    Tuotteessa on useita toimintoja, kuten veden lämmitys ja suihkutus sekä kuivaus.
                           
                        
               
                  8516 79 70
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön c alakohdan ja 6 yleisen tulkintasäännön sekä CN-koodien 8516, 8516 79 ja 8516 79 70 nimiketekstin mukaisesti.
                  Tuote on eri tavaroista kokoonpantu tavara. Kukin tavara on luokiteltavissa eri nimikkeeseen (muovinen saniteettitavara nimikkeeseen 3922, kotitalouskäyttöön tarkoitettu sähkömekaaninen suihkutin nimikkeeseen 8509 ja sähkölämpölaite nimikkeeseen 8516).
                  Mikään näistä tavaroista ei anna tuotteelle sen olennaista luonnetta.
                  Sen vuoksi tuote kuuluu 3 yleisen tulkintasäännön c alakohdan mukaisesti nimikkeeseen 8516 (numerojärjestyksessä viimeiseen kyseeseen tulevaan nimikkeeseen).
               
            
                  
                              3.
                           
                           
                              Laite, jossa on:
                              
                                          —
                                       
                                       
                                          AM/FM-radiovastaanotin
                                       
                                    
                                          —
                                       
                                       
                                          7-kanavainen vahvistinosa
                                       
                                    
                                          —
                                       
                                       
                                          digitaalinen ääniprosessori
                                       
                                    
                                          —
                                       
                                       
                                          videokuvan muunnin ja
                                       
                                    
                                          —
                                       
                                       
                                          kauko-ohjain.
                                       
                                    Tuote on tarkoitettu kodin audio- ja videoviihdeyksiköksi.
                              Laitteella pystytään ottamaan vastaan signaaleja eri lähteistä (esim. DVD-soittimesta, satelliittivastaanottimesta, kasettisoittimesta ja videonauhurista).
                              Äänisignaalit voidaan dekoodata ja muuntaa analogia-digitaalimuuntimissa ennen niiden vahvistamista.
                              Videosignaalit synkronoidaan audiosignaalin kanssa. Niitä voidaan myös vahvistaa kuvan laadun parantamiseksi.
                           
                        
               
                  8527 99 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, XVI jakson 3 huomautuksen sekä CN-koodien 8527 ja 8527 99 nimiketekstien mukaisesti.
                  XVI jakson 3 huomautuksen mukaisesti tämän yhdistelmälaitteen pääasiallisen toiminnon suorittava osa on radiovastaanotin.
                  Äänen vahvistuksen ja käsittelyn sekä videokuvan synkronoinnin ja vahvistuksen katsotaan olevan toissijaisia toimintoja verrattuna radiolähetysten vastaanottoon.
                  Sen vuoksi tämä yhdistelmälaite luokitellaan radiovastaanottimeksi CN-koodiin 8527 99 00.
               
            
                  
                              4.
                           
                           
                              Uusi kolmipyöräinen moottoriajoneuvo, jossa on puristussytytteinen mäntämoottori ja jonka kokonaispaino on yli 20 tonnia.
                              Ajoneuvossa on moottorilla ja ohjaamolla varustettu alusta.
                              Kun ajoneuvo esitetään tullille, siihen ei ole asennettu kuljetukseen käytettäviä rakenteita eikä maataloudessa käytettäviä koneita.
                           
                        
               
                  8704 23 91
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 87 ryhmän 3 huomautuksen sekä CN-koodien 8704, 8704 23 ja 8704 23 91 nimiketekstien mukaisesti.
                  Ohjaamoin ja moottorein varustettua alustaa, jolle voidaan asentaa erilaisia kuljetukseen käytettäviä rakenteita tai maataloudessa käytettäviä koneita (ja jotka eivät muodosta erottamatonta mekaanista kokonaisuutta), ei voida luokitella 84 ryhmään.
                  Yhdistetyn nimikkeistön 87 ryhmän 3 huomautuksen mukaan se on luokiteltavissa nimikkeeseen 8704.
                  Katso myös harmonoidun järjestelmän nimikkeitä 8432, 8704 ja 8705 koskevat selitykset.
               
            
                  
                              5.
                           
                           
                              Uusi kolmipyöräinen moottoriajoneuvo, jossa on puristussytytteinen mäntämoottori ja jonka kokonaispaino on yli 20 tonnia
                              Ajoneuvossa on moottorilla ja ohjaamolla varustettu alusta. Alustalle on asennettu maataloudessa käytettävä kiinteiden aineiden levitin (työkone).
                              Ajoneuvoa voidaan ajaa myös yleisillä teillä.
                           
                        
               
                  8705 90 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön ja CN-koodien 8705, 8705 90 ja 8705 90 90 nimiketekstien mukaisesti
                  Ajoneuvo ei ole nimikkeeseen 8432 luokiteltava pyörillä varustettu itseliikkuva kone, koska sen moottorilla varustetulle alustalle voidaan asentaa monenlaisia työkoneita.
                  Koska moottorilla ja ohjaamolla varustettu alusta ja työkone eivät muodosta erottamatonta mekaanista kokonaisuutta, ajoneuvon katsotaan olevan nimikkeeseen 8705 kuuluva erikoismoottoriajoneuvo.
                  Katso myös harmonoidun järjestelmän nimikkeitä 8432 ja 8705 koskevat selitykset.
               
            
         
      
         (1)  Valokuva on ainoastaan ohjeellinen.